Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17093

c) általános felhasználású adat — megbízhatósági szint 1 x 10-3: a hibás vagy pontatlan általános adat felhasználásánál nagyon csekély valószínűsége van annak, hogy egy légijármű biztonságos repülésének folytatása és a leszállás végrehajtása veszélyes lesz, kockáztatva akár a légikatasztrófa lehetőségét is. 2.18.3 Az elektronikus léginavigációs adat tárolása és átvitele alkalmával azt teljes egészében rendszeres időszakos felülvizsgálattal (CRC1) ellenőrizzék. A fenti 2.18.2 pont szerint osztályozott kritikus és alapvető léginavigációs adatok megbízhatóságának a védelméhez 32 illetve 24 bites CRC algoritmust használjanak. 2.18.4 Ajánlás — A fenti 2.18.2 pont szerint osztályozott általános felhasználású léginavigációs adatok megbízhatóságának a védelméhez 16 bites CRC algoritmust használjanak. Megjegyzés: A léginavigációs adat minőségi követelményeket (pontosság, felbontás, megbízhatóság, adatvédelem és eredetvizsgálat) az Egész világon egységesen alkalmazható földrajzi hely meghatározási rendszer (WGS-84) Kézikönyv" (Doc 9674) tartalmazza. Az 5. Függelék a léginavigációs adatok pontossági és megbízhatósági előírásaira vonatkozó kiegészítő tájékoztatás az RTCA DO-201A és az európai polgári légiközlekedési berendezések EUROCAE ED-77 A Léginavigációs Tájékoztatás Ipari Előírásai kiadványokban található. 2.18.5 A szélességi és hosszúsági fokokat jelző földrajzi koordinátákat az egész világon egységesen alkalmazható földrajzi hely meghatározási rendszer (World Geodetic System — WGS-84) alapadat formátumban határozzák meg és jelentsék a légiforgalmi tájékoztató szolgálat hatósága számára, külön megjelölve azokat a földrajzi koordinátákat, amelyeket matematikai módszerrel a fenti WGS-84 alap-adattá számoltak át és amelyeknél az eredeti földmérési adatok nem felelnek meg az 5. Függelék 1. táblázat előírásainak. 2.18.6 A tényleges földmérési munka, valamint az ebből meghatározott és számított adatok pontossága olyan legyen, hogy a kapott üzemeltetési navigációs adatok legnagyobb eltérései a repülés végrehajtásának szakaszaiban az adott koordináta rendszer jellegét figyelembe véve az 5. Függelék táblázataiban jelzett értékeken belül legyenek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes